Tampereen hiippakunta

3.4.2020

Suuri ihme – rippikoulua etänä:

Tiivistelmä ohjeistuksesta rippikoulua varten

* Rippikoulun osioita voi toteuttaa etänä. Pääsääntö on, että koko rippikoulua ei siirretä etänä toteutettavaksi, mutta on ymmärrettävää, jos tällainen ratkaisu on pakko käytännön syistä tehdä.
* Rippikoulun lähi- ja leirijaksoja voi järjestää vasta kun olemme saaneet siihen viranomaisilta selkeän luvan.
* Rippikoulu koostuu edelleen kahdeksasta tavoitealueesta, (Minä ja seurakunta; Jumala; Välitän, pidän huolta, rakastan; Meidän maailmamme; Säröllä oleva maailma; Jeesus; Pyhä Henki; Konfirmaatio) joista jokainen – konfirmaatiota lukuun ottamatta – voidaan toteuttaa etävaihtoehtona.
* Rippikoululla ei tässä poikkeustilanteessa ole asetettua vähimmäisoppituntimäärää, vaan jokainen seurakunta rakentaa kokonaisuuden pitäen huolta jokaisen tavoitealueen toteutumisesta.
* Suuri ihme – rippikoulua etänä -kokonaisuudessa on kuvattuna eri toteutusvaihtoehtoja ja niitä kootaan myös kirkkohallituksen verkkosivulle. <https://evl.fi/plus/seurakuntaelama/kasvatus>

Seurakuntien suunnittelemia (leiri)rippikoulun toteutustapoja (jos leirejä ei voi järjestää suunnitellusti)

Hybridimalli

* Rippikoulun sovittuna toteutusaikana järjestetään etäopetusta esimerkiksi viitenä päivänä. Mikäli viranomaisohjeet antavat luvan, voidaan toteutus tehdä päivärippikouluna.
* Loppukesästä / syksyllä toteutetaan lyhennetty leirijakso (pe-su)
* Konfirmaatio siirtyy syksyyn

+ mahdollistaa edes pienen leirikokemuksen   
+ rippikoululle sovittua ajankohtaa voidaan hyödyntää osin  
- ajankohdan muuttuminen aiheuttaa todennäköisesti esteen joillekin rippikoululaisille  
- syksylle on siirtymässä monen muun toimijan (esim. urheiluseurojen) tapahtumia

Leirin siirto

* Kesän jakso peruutetaan ja siirretään toteutettavaksi syksyllä tai esimerkiksi joululomalla
* Konfirmaatio siirtyy

+ mahdollistaa leirikokemuksen  
- ajankohdan siirto ei sovi kaikille  
- varsinkin loppukesään siirrettäessä riski, että rajoitustoimet jatkuvatkin läpi kesän

Muita huomioita

Työntekijöiden koulutus etärippikouluvalmiuksiin kannattaa aloittaa heti.  
Toimintoja siirrettäessä syksyyn kannattaa huomioida erityisesti työvoiman tarve  
Kesätyöntekijöiden työpanosta syksyyn?   
Tiedotteet perheille hyvissä ajoin